சிபித்தாங் மக்களவைத் தொகுதி

சிபித்தாங் மக்களவைத் தொகுதி (மலாய்: Kawasan Persekutuan Sipitang; ஆங்கிலம்: Sipitang Federal Constituency; சீனம்: 实必丹联邦选区) என்பது மலேசியா, சபா, உட்பகுதி பிரிவு, சிபித்தாங் மாவட்டம்; பியூபோர்ட் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P178) ஆகும்.

சிபித்தாங் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து சிபித்தாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சிபித்தாங் மாவட்டம்

சிபித்தாங் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். சிபித்தாங் (Sipitang Town) நகரம், சிபித்தாங் மாவட்டத்தின் தலைநகரம் ஆகும்.  சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.

1884-ஆம் ஆண்டு வரையில், சிபித்தாங் மாவட்டம், புரூணை சுல்தானகத்தின் முன்னாள் பிரதேசமாகும். நவம்பர் 5, 1884-இல், சிபித்தாங்; கோலா பென்யூ ஆகிய நிலப் பகுதிகளை பிரித்தானிய வடக்கு போர்னியோ நிறுவனத்திற்கு (North Borneo Chartered Company), அப்போதைய புரூணை சுல்தான் விட்டுக் கொடுத்தார்.

சிபித்தாங் கடற்கரை

புரூணை விரிகுடாவில் இருந்து 16 கி.மீ. தொலைவில் சிபித்தாங் கடற்கரை உள்ளது. லாங் மியோ (Long Mio) மற்றும் லாங் பாசியா (Long Pasia) எனும் சுற்றுச்சூழல் சுற்றுலா கிராமங்கள் இந்த மாவட்டத்தில் உள்ளன. 

இந்தக் கிராமங்களில் தங்கி ஓய்வு எடுப்பதற்காக சபா, சரவாக் மாநிலங்களில் இருந்து அதிகமானோர் வருகை தருகின்றனர். மழைக்காலத்தில் சிபித்தாங்கில் அடிக்கடி வெள்ளப்பெருக்கு ஏற்படுவது உண்டு.

சிபித்தாங் மக்களவைத் தொகுதி

 சிபித்தாங் நாடாளுமன்ற உறுப்பினர்கள் (1995 - 2023) நாடாளுமன்றம் தொகுதி ஆண்டுகள்  உறுப்பினர்  கட்சி   9-ஆவது மக்களவைP1551995-1999 யூசோப் யாக்கோப்   (Yusof Yacob)     10-ஆவது மக்களவை 1999-2004 11-ஆவது மக்களவைP1782004-200812-ஆவது மக்களவை2008-2013 சப்பாவி அகமட் (Sapawi Ahmad) 13-ஆவது மக்களவை2013-2018  14-ஆவது மக்களவை2018 யமானி அபிஸ் மூசா  (Yamani Hafez Musa)2018-20192019-2020   2020–2022     15-ஆவது மக்களவை  2022   மாட்பாலி மூசா   (Matbali Musah)2022–தற்போது வரையில்    

தேர்தல் முடிவுகள்

மேற்கோள்கள்

 மேலும் காண்க 
 பியூபோர்ட் மாவட்டம் 
 பாப்பார் மாவட்டம் 
 மேற்கு கரை பிரிவு
 உட்பகுதி பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

பகுப்பு:சபா நாடாளுமன்றத் தொகுதிகள்